biswa921/hiwiki-latest-pages-articles-raw huggingface dataset:
लैम्बर्ट का कोज्या नियम

प्रकाशिकी में लैम्बर्ट के कोज्या नियम (Lambert's cosine law) के अनुसार किसी लैम्बर्टी तल से विकरित उर्जा की तीव्रता का प्रेक्षित मान उस तल के लम्बवत रेखा तथा प्रेक्षक के दृष्टि-रेखा (line of sight) के बीच के कोण के कोज्या के समानुपाती होता है। यह नियम 'कोज्या उत्सर्जन नियम' या 'लैम्बर्ट का उत्सर्जन नियम' भी कहलाता है। इस नियम को जोहान्न हेनरिक लैम्बर्ट ने १७६० में 'फोटोमेट्रिया' में प्रकाशित किया था।

 इन्हें भी देखें 
 परावर्तनीयता (Reflectivity)

श्रेणी:Radiometry
श्रेणी:Photometry
श्रेणी:3D computer graphics
तालिकोट का युद्ध

thumb|तालिकोट का युद्ध
तालिकोट का युद्ध कन्नड़: ತಾಳಿಕೋಟೆ, तेलुगु:) (23 जनवरी 1565 ई. ), दक्कन के सल्तनतों और विजयनगर साम्राज्य के बीच लड़ा गया था। विजयनगर साम्राज्य की यह लडाई राक्षस-तांगड़ी नामक गावं के नजदीक लड़ी गयी थी। इस युद्ध में विजय नगर साम्राज्य को हार का सामना करना पड़ा।परिणाम विजयनगर की हार और दक्षिण भारत के अंतिम हिन्दू साम्राज्य का पतन रहा।  
 
तालीकोटा  की लड़ाई के समय, सदाशिव राय विजयनगर साम्राज्य का शासक था, लेकिन वह एक कठपुतली शासक था। वास्तविक शक्ति उसके मंत्री राम राय द्वारा प्रयोग किया जाता था। सदाशिव राय नें दक्कन की इन सल्तनतों के बीच अंतर पैदा करके उन्हें पूरी तरह से कुचलने की कोशिश की थी, हालाकि बाद में इन सल्तनतों को विजयनगर के इस मंसूबे के बारे में पता चल गया था और उन्होंने एकजुट होकर एक गठबंधन का निर्माण किया था और विजयनगर साम्राज्य पर हमला बोल दिया था। दक्कन की सल्तनतों ने विजयनगर की राजधानी में प्रवेश करके उनको बुरी तरह से लूटा और सब कुछ नष्ट कर दिया। 

इसके परिणाम

• तालीकोटा की लड़ाई के पश्चात् दक्षिण भारतीय राजनीति में विजयनगर  राज्य की प्रमुखता समाप्त हो गयी। 

• मैसूर के राज्य, वेल्लोर के नायकों और शिमोगा में केलादी के नायकों नें विजयनगर से अपनी स्वतंत्रता की घोषणा की। 

• यद्यपि दक्कन की इन सल्तनतों नें विजयनगर की इस पराजय का लाभ नहीं उठाया और पुनः पहले की तरह एक दुसरे से लड़ने में व्यस्त हो गए और अंततः मुगलों के आक्रमण के शिकार हुए।

विजयनगर की हार के कारण

• दक्कन की सल्तनतों की तुलना में  विजयनगर के सेना में घुड़सवार सेना की कम संख्या थी, अतः विजयनगर के सेना को पराजय का सामना करना पड़ा। 

• दक्कन की सल्तनतों की तुलना में  विजयनगर के सेना में जो भी हथियार इस्तेमाल किये जा रहे थे वे अधिक परिष्कृत नहीं थे। 

• दक्कन की सल्तनतों के तोपखाने युद्ध में बेहतर थे। 

• विजयनगर की हार का सबसे बड़ा कारण गिलानी भाइयों का विश्वासघात था जिसके कारण विजयनगर की सेना को पराजय का सामना करना पड़ा।

 सन्दर्भ 

श्रेणी:भारत में १५६५
श्रेणी:विजयनगर साम्राज्य
श्रेणी:दक्खिन
श्रेणी:भारत में इस्लाम
श्रेणी:कर्नाटक का इतिहास
श्रेणी:आंध्र प्रदेश का इतिहास
श्रेणी:१५६५ के युद्ध
कोज्या नियम

thumb|198px|right|चित्र 1 – त्रिभुज, जिसमें कोण α, β, तथा γ क्रमशः भुजाओं a, b, and c के सामने के कोण हैं।

त्रिकोणमिति में एक सामान्य त्रिभुज के लिये निम्नलिखित संबन्ध को कोज्या नियम (law of cosines) या कोज्या सूत्र कहते हैं (सन्दर्भ चित्र १) -

 

कोज्या नियम पाइथागोरस के प्रमेय का सामान्यीकृत स्थिति (केस) है, अर्थात  = ९० डिग्री तो  अतः : 

कोज्या नियम उस स्थिति में उपयोगी होता है जब किसी त्रिभुज की दो भुजाएँ एवं उनके बीच का कोण दिया हो तथा तीसरी भुजा की लम्बाई निकालनी हो। या तीनों भुजाएँ दी हुई हों और कोई भी कोण निकालना हो, जैसे-

त्रिभुज ABC में,

 
 
 

भुजा b के सामने का कोण  निकालो।

 

 

 

 

उपपत्ति
left|thumb|200px|कोज्या नियम की उपपत्ति के लिये चित्र
सामने के चित्र में,
 

तथा

उपरोक्त दोनों समीकरणों में से d2 का विलोपन करने पर,

इसी प्रकार,
, या 

अतः 

 इन्हें भी देखें
ज्या नियम

 बाहरी कड़ियाँ 
 Several derivations of the Cosine Law, including Euclid's at cut-the-knot

श्रेणी:त्रिकोणमिति
श्रेणी:कोण
कर्नाटक बैंक

कर्नाटक बैंक लिमिटेड (कन्नड़: ಕರ್ನಾಟಕ ಬ್ಯಾಂಕ್ ಲಿಮಿಟೆಡ್) कर्नाटक राज्य में मंगलौर शहर आधारित एक निजी क्षेत्र का बैंक है। भारतीय रिज़र्व बैंक के अनुसार यह एक ए-श्रेणी का अनुसूचित व्यापारिक बैंक है।

 सन्दर्भ 

 

 बाहरी कड़ियाँ 
 आधिकारिक जालस्थल

श्रेणी:भारतीय बैंक
श्रेणी:कर्नाटक की अर्थव्यवस्था
श्रेणी:निजी बैंक
श्रेणी:१९२४ की स्थापना
श्रेणी:मंगलौर की अर्थव्यवस्था
कर्नाटक राज्य सड़क परिवहन निगम

thumb|200px| One of the newly acquired buses of the Corporation
कर्नाटक राज्य सड़क परिवहन निगम (Karnataka SRTC) की स्थापना १९६१ में १७९२ बसों के साथ कर्नाटक राज्य में की गई थी। यह पूर्णतया स्वामित्त्व वाली कर्नाटक सरकार की कंपनी है जिसमें भारत सरकार भी भागीदार है।

 सन्दर्भ 

 बाहरी कड़ियाँ 

 KSRTC Official Website
 KSRTC Online agents list
 KSRTC Bus Services
 THE KARNATAKA CONTRACT CARRIAGES (ACQUISITION) ACT, 1976

श्रेणी:कर्नाटक में यातायात
श्रेणी:कर्नाटक की अर्थव्यवस्था
श्रेणी:भारत के राज्य सड़क परिवहन निगम
एमएसटीसी लिमिटेड

एमएसटीसी लिमिटेड (MSTC Limited) भारत सरकार के इस्पात मंत्रालय के अधीन 'मिनि रत्न' श्रेणी का सर्वजनिक क्षेत्र का उपक्रम है। इसकी स्थापना ९ सितम्बर १९६४ को लौह कबाड़ (स्क्रैप) के निर्यात को नियंत्रित करने के उद्देश्य से की गयी थी। सन् १९७४ में यह स्टील अथारिटी ऑफ इण्डिया की सहायक ईकाई बना दी गयी और पुनः सन् १९८२ में इसे सेल से अलग कर दिया गया। सन् १९९२ तक भारत में लौह स्क्रैप का आयात इसके माध्यम से ही किया जाता था।

एम.एस.टी.सी., इस्पात मंत्रालय के अधीन भारत सरकार की यह कंपनी 30 वर्षों से ज्यादा समय से घरेलु और अंतराष्ट्रीय व्यापारिक गतिविधियों में लिप्त है। 1992 तक भारत में कार्बन स्टील मेल्टिंग स्क्रेप और स्पौंज आयरन/हौट ब्रिक्वेटेड आयरन और री-रोल्लेबल स्क्रेप के आयात की कैनलाइजिंग एजेंसी थी। पुराने जहाजों को तोड़ने की भी कैनलाइजिंग एजेंसी यह कंपनी थी।

एम.एस.टी.सी. के कैनलाइजेशन के बाद इसका कार्यकलाप चुनौतीपूर्ण और विविधतापूर्ण हो प्रतियोगीतामूलक परिदृश्य में भी एम.एस.टी.सी. ने सफलतापूर्वक अपनी प्रतियोगी धार और वित्तीय प्रदर्शन को बनाए रखा है।

लौह अयस्क वाले वस्तुओं के अंतराष्ट्रीय व्यापार में इसने विशेषता हासिल की है और कई मिलियन टन फेरस मेल्टिंग स्क्रेप, पुराने जहाजों के टुकड़े, स्पौंज आयरन हौट ब्रिकवेटेड आयरन, री-रोल्लेबल स्क्रेप आदि का आयात किया है। इसने हजारों टन फेरस स्क्रेप, जूट उत्पादन आदि का आयाद भी किया है। यह कंपनी घरेलू बाजार में लौह औयस्क और एकीकृत इस्पात संयंत्रों, कोयला और यातायात क्षेत्र, सुरक्षा और दूसरे सरकारी विभाग/निजी क्षेत्र के संगठनों के विविध स्क्रेप का विपणन भी करती है। कंपनी का "पेड-अप कैपिटल" 22.0 मिलियन रुपया हैं। कंपनी के दो मुख्य कार्यगत अनुमंडल हैं।
	
 अंतराष्ट्रीय विपणन 
यह अनुमंडल वृहद स्तर पर कार्बन स्टील मेल्टिंग स्क्रेप के आयात और निर्यात का काम करता है और अब कोयला/कोक समेत पेट्रोलिय उत्पात, एस.के.ओ. आदि गैर-पारंपरिक वस्तुओं का आयात बढ़ा रहा है।
	
 घरेलू विपणन 
यह अनुमंडल मुख्य तौर पर लौह अयस्क और विविध स्क्रेप के विक्रय और इस्पात संयंत्रों के गाद (एराइजिंग्स) समेत 250 से अधिक सरकारी क्षेत्र के उपक्रमों और विभागों के स्क्रेप और उपयोग किए गए भंडार, अस्वीकृत, कूड़ा-कर्कट आदि और बचत सामक्रियों के विक्रय के लिए जिम्मेदार है।

निगम का एक "प्रबंधन सेवाएं" अनुमंडल भी है जो बाजार का अध्ययन कर कार्यगत अनुंजलों को नियमित सूचनाएं उपलब्ध कराता है। यह अनुमंडल नए व्यापार और नीतिगत गठबंधनों के लिए भी काम करता है। कंपनी का पंजीकृत और निगमित कार्यालय कलकत्ता में है और कलकत्ता, दिल्ली, चेन्नई एवं मुंबई में इसके चार क्षेत्रीय कार्यालय स्थित हैं। इनके अलावा बंगलोर, विशाखापत्तनम, बड़ोदरा (बड़ौदा), राउरकेला में शाखा कार्यालय और कई साइट कार्यालय हैं।

 बाहरी कड़ियाँ 
 एमएसटीसी लिमिटेड का जालघर (AkrutiDynamicYogini फॉण्ट में)

श्रेणी:भारत सरकार
श्रेणी:सार्वजनिक क्षेत्र के उपक्रम
खोई

right|thumb|300px|गन्ने की पेराई के बाद खोई गिरकर जमा हो रही है
right|thumb|300px|खोई
गन्ने को पेरकर (क्रश करके) रस निकालने के बाद बचा ठोस पदार्थ खोई (Bagasse / बगास) कहलाती है। शुरुआत में लोग खोई का उपयोग नहीं जानते थे परन्तु आजकल यह जैवईंधन के रूप में प्रयोग होता है या कागज बनाने के लिये नवीकरणीय स्रोत के रूप में प्रयुक्त होता है। यह गृह-निर्माण के लिये सामग्री के निर्माण के लिये भी प्रयुक्त होती है।

 इन्हें भी देखें
 गन्ना का रस

श्रेणी:जैवऊर्जा
श्रेणी:शर्करा
श्रेणी:कागज निर्माण
श्रेणी:ठोस ईंधन
श्रेणी:बायोमास
उड़न राख

right|thumb|250px|एलेक्ट्रॉन सूक्ष्मदर्शी द्वारा २००० गुना आवर्धन करने पर दृष्यमान उड़नराख के कण
उड़न राख (Fly ash) बहुत सी चीजों (जैसे कोयला) को जलाने से निर्मित पदार्थ है जो महीन कणों से निर्मित होती है। ये हल्के कण उत्सर्जित गैसों के साथ ऊपर उठ जाते हैं (जो राख ऊपर नहीं उठती वह 'पेंदी की राख' कहलाती है।) कोयले से चलने वाले विद्युत संयंत्रों में उत्पन्न उड़न राख को प्रायः चिमनियों से ग्रहण कर लिया जाता है। सभी उड़न राखों में सिलिकन डाईआक्साइड (SiO2) और कैल्सियम आक्साइड (CaO) अच्छी मात्रा में होता है। इसके अलावा भी बहुत सी चीजें इसमें होतीं हैं।

 बाहरी कड़ियाँ 
 उड़न राख की उपयोगिता

श्रेणी:कोयला
श्रेणी:कचरा
श्रेणी:पर्यावरण
श्रेणी:ताप विद्युत संयंत्र
मृदा यांत्रिकी

300px|right|thumb|पीसा की झुकी मीनार -- यह लोड पड़ने पर भूमि के अपरूपण का अच्छा उदाहरण है
भूयांत्रिकी (Soil mechanics), इंजीनियरी यांत्रिकी (engineering mechanics) की एक शाखा है जो भूमि के गुणधर्मों का अध्ययन एवं वर्णन करती है। यह तरल यांत्रिकी एवं ठोस यांत्रिकी से इस अर्थ में अलग है कि भूमि गैस (हवा), द्रव (जल आदि) एवं ठोस (मिट्टी, रेत आदि) के विषमांग मिश्रण से बनी होती है। इसके अलावा भूमि में जैव ठोस, द्रव एवं गैसें भी हो सकतीं हैं। शैल यांत्रिकी (rock mechanics) और भूयांत्रिकी मिलकर भूतकनीकी इंजीनियरी का सैद्धान्तिक आधार तैयार करते हैं। भूतकनीकी इंजीनियरी, सिविल इंजीनियरी का उपविषय है। भूतकनीकी का उपयोग भवनों तथा पुलों की नींव, रिटेनिंग दीवार, तथा बांध के निर्माण में होता है। 

 सन्दर्भ 
मृदा यांत्रिकी का ज्ञान हमारे लिए एवं आने वाली पीढ़ियों के लिए अत्यंत आवश्यक है

 बाहरी कड़ियाँ 
 केन्द्रीय मृदा एवं सामग्री अनुसंधानशाला (CSMRS), जल संसाधन मंत्रालय, भारत सरकार
 Soil Mechanics notes and Lectures
</div>

श्रेणी:भूतकनीकी अभियान्त्रिकी
श्रेणी:मृदा विज्ञान
*
वस्तुसूची प्रबंधन

वस्तुसूची प्रबंधन (Inventory control) के अन्तर्गत वस्तुओं की आपूर्ति, भंडारण एवं उपलब्धता (accessibility) का इस प्रकार प्रबंधन किया जाता है कि वस्तुओं की न कमी हो और न ही अतिशय भंडारण। अतिशय भंडारण के लिये अधिक स्थान लगता है; अधिक पूंजी फंसी रहती है; सामान पुराने हो जाते हैं या खराब हो सकते हैं; उनके रखरखाव पर खर्च आता है, आदि। इसी तरह आवश्यक होने पर सामान की अनुपलब्धता के कारण उत्पादन रूक जाता है जिससे आर्थिक नुकसान होता है।

वस्तुसूची प्रबंधन, किसी भी आपूर्ति शृंखला (supply chain) के तीन प्रश्नों का उत्तर देती है - कब? , कहाँ? , कितना?

 इन्हें भी देखें 
 वस्तुसूची या मालसूची (Inventory)
 वस्तुसूची प्रबंधन तंत्र (Inventory control system)
 वस्तुसूची प्रबंधन सॉफ्टवेयर

श्रेणी:वस्तुसूची
श्रेणी:निर्माणकार्य
ज्या नियम

thumb|right|त्रिभुज जिसमे भुजाएँ एवं कोण नामांकित हैं।

त्रिकोणमिति में ज्या नियम या ज्या सूत्र किसी भी त्रिभुज की भुजाओं एवं कोणों के ज्या के बीच संबन्ध बताता है। इसके अनुसार,

यहाँ a, b, तथा c त्रिभुज की भुजाओं की लम्बाइयाँ हैं और A, B, तथा Cुन भुजाओं के सामने के कोण हैं। (सामने के चित्र को देखें)

वस्तुत: यह सूत्र त्रिभुज से संबन्धित निम्नलिखित ज्यामितीय प्रमेय को संख्यात्मक रूप में व्यक्त करता है-
 किसी त्रिभुज में बड़ी भुजा के सामने का कोण छोटी भुजा के सामने के कोण से बड़ा होता है।

यदि किसी त्रिभुज के दो कोण एवं कोई एक भुजा ज्ञात हो तो इस सूत्र का प्रयोग करके अन्य दो भुजाएँ ज्ञात की जा सकती हैं। इस तकनीक का त्रिकोणीय सर्वेक्षण में बहुत प्रयोग होता है। इस सूत्र का उपयोग तब भी हो सकता है जब दो भुजाएँ एवं उनमें से किसी एक के सामने का कोण ज्ञात हो। इस स्थिति में इस सूत्र से कुछ स्थितियों में दी हुई भुजाओं के बीच के कोण के दो मान प्राप्त होते हैं।

 इन्हें भी देखें 
 कोज्या नियम

 बाहरी कड़ियाँ 
 The Law of Sines at cut-the-knot
 Degree of Curvature
 Finding the Sine of 1 Degree

श्रेणी:त्रिकोणमिति
श्रेणी:कोण
गार्डन रीच शिपबिल्डर्स एण्ड इंजीनियर्स लिमिटेड

thumb|Launching of Yard 2095 (3)| गार्डन रीच शिपबिल्डर्स एण्ड इंजीनियर्स लिमिटेड का यार्ड में एक नया जहाझ।
गार्डन रीच शिपबिल्डर्स एण्ड इंजीनियर्स लिमिटेड (Garden Reach Shipbuilders and Engineers / GRSE)) भारत सरकार के रक्षा मंत्रालय के नियंत्रणाधीन एक सार्वजनिक क्षेत्र का उपक्रम है। यह कोलकाता में स्थित है। यह भारतीय नौसेना के पोतों से लेकर व्यापारिक जलपोतों तक का निर्माण एवं मरम्मत करते हैं। 20 हैक्टेयर के क्षेत्र में फैले जीआरएसई का अगला भाग करीब 1 किलोमीटर तक नदी से घिरा हुआ है।

 परिचय 
गार्डन रीच शिपबिल्डर्स एण्ड इंजीनियर्स लिमिटेड सन् 1884 में हुगली नदी के किनारे एक लघु फैक्टरी के रूप में अस्तित्व में आई। सन् 1916 में इसे गार्डन रीच वर्कशॉप (जीआरडब्ल्यू) नाम दिया गया तथा 1913 के भारतीय कम्पनी अधिनियम के अधीन इसे 26 फ़रवरी 1934 से एक कम्पनी के रूप में निगमित किया गया (1933-34 का पंजीकरण संदृ 7891)। भारत सरकार ने 1 अप्रैल 1960 को इस कंपनी को अपने हाथ में ले लिया।
कंपनी अपनी प्रगति और विविधताओं के साथ सक्रिय हो गई और इसकी बहुआयामी गतिविधियों को सही रूप में दर्शाने के लिए 31दिसम्बर 1977 से इसका नाम बदलकर गार्डन रीच शिपबिल्डर्स एंड इंजीनियर्स लिमिटेड कर दिया गया। बढ़ती हुई समुद्रीय आवश्यकताओं, विशेषकर भारतीय नौसेना और तटरक्षक की आवश्यकताओं को पूरा करने के लिए जीआरएसई का धीरे धीरे विस्तार और आधुनिकीकरण किया गया है।

जीआरएसई देश के अग्रणी शिपयार्डों में अपना स्थान रखता है और पूर्वी क्षेत्र का यह एक प्रमुख शिपयार्ड है। यहाँ आधुनिक युद्धपोतों से लेकर परिष्कृत कमर्शियल वैसल और छोटे हारबर क्राफ्ट से लेकर तीव्र एवं शक्तिशाली गश्ती वैसल की एक विशाल श्रृंखला का निर्माण किया जाता है। यह विश्व के उन कुछ शिपयार्डों में से एक है जिसके पास अपने इंजीनियरिंग एवं इंजन निर्माण प्रभाग हैं। अपनी उत्कृष्टता के 100 वर्षों के अनुभव के ठोस आधार पर जीआरएसई नई सहरुााब्दि की चुनौतियों का सामना करने के लिए तैयार है। 

 इन्हें भी देखें 
 भारतीय नौवहन निगम

 बाहरी कड़ियाँ 
 गार्डन रीच शिपबिल्डर्स एण्ड इंजीनियर्स लिमिटेडका जालघर (DV-TTYogesh फॉण्त में)

श्रेणी:भारत सरकार के उपक्रम
श्रेणी:भारतीय नौसेना
समरूपता

300px|right|thumb|इस चित्र में समान रंग में रंगे गये ज्यामितीय आकृयाँ परस्पर समरूप हैं। 
यदि दो ज्यामितीय वस्तुओं का आकार (स्वरूप) समान हो तो उन्हें समरूप (similar) कहा जाता है। दूसरे शब्दों में, यदि दूसरी आकृति की सभी लम्बाइयों को समान अनुपात में घटाकर या बढ़ाकर पहली आकृति प्राप्त की जा सकती है तो ये दोनो आकृतियाँ परस्पर समरूप हैं। किन्ही दो समरूप बहुभुजों की संगत भुजाएं समानुपाती होतीं हैं और संगत कोणों के मान समान होते हैं। hey.pratham

सभी वृत्त समरूप होते हैं। दो दीर्घवृत्तों के दीर्घ अक्षों का अनुपात उनके लघु-अक्षों के अनुपात के बराबर हो तो वे भी समरूप होंगे।

समरूप त्रिभुज
right|thumb|300px|समरूप त्रिभुज । इनके संगत कोण एक ही रंग में दिखाए गये हैं।

गुण
 दो समरूप त्रिभुजों के संगत कोण समान होते हैं।
 दो समरूप त्रिभुजों के क्षेत्रफल का अनुपात उनके संगत भुजाओं के अनुपात के वर्ग के बराबर होता है।
 दो समरूप त्रिभुजों की संगत ऊँचाइयों का अनुपात उनकी संगत भुजाओं के अनुपात के बराबर होता है।

त्रिभुजों की समरूपता का दैनिक जीवन में उपयोग
त्रिकोणमिति के उपयोग भी देखें
right|thumb|300px
right|thumb|200px|
दो समरूप त्रिभुजों के गुणों का उपयोग करते हुए बहुत सी लम्बाइयों (दूरियों) और ऊंचाइयों की गणना बड़ी आसानी से की जा सकती है। विशेष बात यह है कि इस विधि से केवल कुछ आसानी से नापी जा सकने वाली दूरियाँ ही मापी जातीं हैं (कोण नहीं मापने पड़ते)। उदाहरण के लिए मान लीजिए कि आपको दिन में एक ध्वज-स्तम्भ की ऊँचाई निकालनी है। आप उसे सीधे माप नहीं सकते। आप समतल भूमि पर सूर्य के द्वारा बनी उसकी छाया की लम्बाई माप लीजिए। फिर १ मीटर लम्बी एक छड़ी की छाया की लम्बाई उसी समय माप लीजिए। बस इतने से ही उस ध्वज-स्तम्भ की लम्बाई की गणना की जा सकती है। यहाँ ध्वज-स्तम्भ और उसकी छाया का अनुपात, छड़ी और उसकी छाया के अनुपात के बराबर होगा। चूँकि इन चार राशियों में से केवल एक ही अज्ञात है, अतः ध्वज-स्तम्भ की ऊँचाई निकल जाएगी। ध्यान दीजिए कि यहाँ भी दो समरूप त्रिभुज बन रहे हैं- (१) ध्वज-स्तम्भ के आधार-बिन्दु, उसके शीर्ष बिन्दु, और उसकी छाया के शीर्ष बिन्दु से बना समकोण त्रिभुज, तथा (२) छड़ी के आधार-बिन्दु, उसके शीर्ष-बिन्दु तथा उसकी छाया के शीर्ष बिन्दु से बना समकोण त्रिभुज।

 इन्हें भी देखें 
 सर्वांगसमता

 बाहरी कड़ियाँ 
 Animated demonstration of similar triangles

सन्दर्भ

श्रेणी:ज्यामिति
श्रेणी:त्रिभुज
पोज़ोलान

पोज़ोलान (अंग्रेजी: Pozzolan), एक कांचसम सिलिकामय (सिलिसियस) सामग्री है जो जल की उपस्थिति में कैल्शियम हाइड्रोक्साइड के साथ मिलाने पर उससे क्रिया कर कैल्शियम सिलिकेट की रचना करता है, जिसके परिणामस्वरूप यह सीमेंटकारक (जोड़ने वाले) गुण प्रदर्शित करता है। पोज़ोलान को आमतौर पर पोर्टलैंड सीमेंट कंक्रीट मे एक सीमेंट विस्तारक के रूप में मिलाया जाता है जो प्राप्त कंक्रीट को लंबे समय में सामर्थ्य और अतिरिक्त गुण प्रदान करता है, साथ ही इसके मिलाने से पोर्टलैंड सीमेंट कंक्रीट की लागत में भी कमी आती है।

 सन्दर्भ 
 
 बाहरी कड़ियाँ 
श्रेणी:कंक्रीट
उत्तरोत्तर आसन्नीकरण एडीसी

वे एडीसी, उत्तरोत्तर आसन्नीकरण एडीसी (successive approximation ADC) कहलाते हैं जो एनॉलॉग संकेतों को आंकिक संकेतों में परिवर्तन करने के लिये भिन्न-भिन्न आंकिक मानों से क्रमशः गुजरते हुए अन्ततः अन्तिम मान पर आ पहुँचते (कन्वर्ज होते) हैं। इस प्रकार के एक परिपथ का ब्लॉक-आरेख नीचे दिया गया है-
center|thumb|450px|उत्तरोत्तर आसन्नीकरण एडीसी का ब्लॉक-आरेख
 संकेत
 DAC = digital-to-analog converter
 EOC = end of conversion
 SAR = successive approximation register
 S/H = sample and hold circuit
 Vin = input voltage
 Vref = reference voltage

 बाहरी कड़ियाँ 
 Understanding SAR ADCs 

श्रेणी:एलेक्ट्रॉनिक परिपथ
श्रेणी:आंकिक संकेत प्रसंस्करण
लालटेन

right|thumb|250px|रेल को संकेत करने हेतु प्रयुक्त लालटेन
लालटेन (अंग्रेजी:lantern) प्रकाश का सुवाह्य स्रोत है जिसे हाथ से उठाकर एक स्थान से दूसरे स्थान तक ले जाया जा सकता है। प्रकाश स्रोत के अतिरिक्त इनका उपयोग संकेत देने (सिगनलिंग) के लिये भी किया जा सकता है। पुराने दिनों में यह टार्च की भांति भी प्रयोग किया जाता होगा। कुछ लालतेनों का प्रयोग सजावट के लिये भी किया जाता है। लालटेन शब्द अंग्रेज़ी के लॅन्टर्न शब्द का अपभ्रंश है।
जिस प्रकार अनेक खोज युद्ध में सेना की आवश्यकता के लिए हुई उसी तरह लालटेन भी उन खोजों में से एक है। इसलिए मुख्य रूप से लालटेन का रंग हरा होता है।
केरोसिन ऑयल जिसे मिट्टी का तेल या दक्षिण भारत में घासलेट भी कहते है, ही इसके आविष्कार का कारण बना।
सेना को रात में रौशनी के लिए एक ऐसे उपकरण की आवश्यकता थी जिसकी आग तेज हवा और बारिश में भी ना बुझे।
लालाटेन भारत में घर-घर में पाये जाने वाला एक अनिवार्य प्रकाश उपकरण बन गया जो आज भी ग्रामीण क्षेत्रों में पाया जाता है।
लालटेन पर कहावतें मशहुर है-
 इसकी तो लालटेन बुझ गयी
 आँखें है या लालटेन
सजावटी लालटेन (कंदील) भी अनेक रूपों में मौजूद हैं। कुछ इमारतों से लटकाने के लिए है, काग़ज़ लालटेन दुनिया भर में चलन में है विशेषकर जापान और चीन में इनका उपयोग बहुत होता है।
लालटेन को परिवहन के लिए भी इस्तेमाल किया जाता है। रेलगाड़ी के सिग्नल देने में इसकी मुख्य भूमिका है।
केरोसिन लालटेन के कुछ ख़तरे भी हैं। ज्वलनशील ईंधन विषाक्त गैसों का उत्सर्जन लालटेन का मुख्य दुर्गुण है। कार्बन मोनोऑक्साइड विषाक्तता जीवन और पर्यावरण के लिए अत्यंत हानिकारक है।
कुछ लालटेन बैटरी संचालित होती हैं। वे केरोसिन लालटेन की तुलना में आसानी से उपयोग में आने वाली और अपेक्षाकृत अधिक टिकाऊ हैं।

 इन्हें भी देखें 
 कागज की लालटेन (Paper lantern)
 केरोसीन दीप (Kerosene lamp)
 प्रकाश स्रोतों की सूची

श्रेणी:प्रकाश स्रोत
डायोड सेतु

right|thumb|250px|चार डायोडों को हाथ से जोड़कर बनाया गया डायोड-सेतु
right|thumb|250px|भिन्न-भिन्न आकार के डायोड-सेतु
right|450px|thumb|एकफेजी डायोड सेतु का योजनामूलक आरेख
डायोड सेतु (diode bridge) चार या अधिक डायोडों को सेतु के रूप में (स्कीमैटिक चित्र देखें) जोड़ने से बनता है। इसकी विशेषता है कि इसके इनपुट में किसी भी ध्रुवता (पोलैरिटी) का वोल्टेज लगाने पर आउटपुट में एक ही पोलैरिटी का वोल्टेज मिलता है। इसकारण इसका उपयोग दिष्टकारी के रूप में एसी को डीसी में बदलने के लिये किया जाता है। यह एकफेजी, त्रिफेजी या बहुफेजी हो सकता है। त्रिफेजी डायोड सेतु के लिये ६ डायोडों की आवश्यकता होती है।

अंगूठाकारअंगूठाकार

सन्दर्भ

इन्हें भी देखें
सेतु परिपथ
दिष्टकारी (रेक्टिफायर)

श्रेणी:विद्युत परिपथ
श्रेणी:एलेक्ट्रॉनिक परिपथ
एशियाई युवा खेल

एशियाई युवा खेल एक अन्तर्रष्ट्रीय बहु-क्रीडा खेल-प्रतियोगिता है जो एशियाई खेलों का पूरक है। प्रथम एशियाई युवा खेलों की मेज़बानी सिंगापुर ने की थी जो युवा ओलम्पिक खेलों के लिए तैयारी का एक परीक्षण था।

 खेल सूची 
वर्षखेलमेज़बानप्रथम स्थान (स्वर्ण)द्वितीय स्थान (स्वर्ण)तृतीय स्थान (स्वर्ण) <div style="text-align: center;">२००९<div style="text-align: center;"> १  (२५) (२०) (११) <div style="text-align: center;">२०१३<div style="text-align: center;"> २  नान्जिंग <div style="text-align: center;">२०१७<div style="text-align: center;"> ३ 

 क्रीडाएं 
२००९ एशियाई युवा खेलों में समय और संसाधनों के दबाव के कारण, सिंगापुर और एशियाई ओलम्पिक परिषद ने खेलों की संख्या को घटाकर नौ कर दिया। जिन आठ खेलों की पुष्टि हो चुकि है वे हैं: तैराकी/गोताखोरी, एथलेटिक्स, थ्री-ऑन-थ्री बॉस्केटबॉल, बीच वॉलीबॉल, बोलिंग, फुटबॉल, नौकायन, निशानेबाजी और टेबल टेनिस।

 सन्दर्भ 
 

श्रेणी:एशियाई युवा खेल
तालकाड़

तालकाड़ (जिसे तालकाड़ु भी कहते हैं) () कर्नाटक राज्य में मैसूर से ४५ कि.मी और [[राजधानी बंगलुरु से १८५ कि.मी दूर कावेरी नदी के बायें तट पर स्थित एक शहर है। यह उस स्थान पर है जहां नदी एक तीखा मोड़ लेती है। इस ऐतिहासिक स्थल पर ३० से अधिक प्राचीन मंदिर हैं जो आज रेत में दबे हुए हैं। वर्तमान में यह एक नैसर्गिक और आध्यात्मिक तीर्थ है। यहां पूर्ववर्ती कावेरी नदी अपने बहाव की दिशा बदलती है, जिसके कारण मोड़ पर नदी की चौड़ाई असीम प्रतीत होती है। नदी के तटों पर रेत भी काफी दूरी तक फैली हुई है।
thumb|left|150px| कीतिनारायण मंदिर, मैसूर जिला 

 सन्दर्भ 
सी. हयवदन राव, बी.ए., बी.एल, फेलो, मैसूर विश्वविद्यालय, संपादक: मैसूर गैजेटियर, १९३०, गवर्नमेंट प्रेस, बंगलुरु।
 मुदुकोटोर
 तालकाड़ मंदिर
 टेम्पल टेल्स

बाहरी कड़ियाँ
 द गंगाज़ ऑफ तालकाड़
 Talakad Map
 Gangas of Talakad. 10th century A.D. - Coins
 An Image blog on Talakad
 Photo of Talakad
 Thousands throng Talakad
 The Thalakaadu phenomenon: A miracle or an ecological disaster?

श्रेणी:कर्नाटक में पर्यटन
श्रेणी:मैसूर जिले में हिन्दू मंदिर
श्रेणी:भारत में भूतपूर्व राजधानियाँ
श्रेणी:मैसूर जिले के शहर
२००३ एफ्रो-एशियाई खेल

२००३ २००३ अफ़्रीकी-एशियाई खेल, जिन्हें आधिकारिक रूप से प्रथम अफ़्रीकी-एशियाई खेलों के नाम से भी जाना जाता है और अनौपचारिक रूप से अधिष्ठापन अफ़्रीकी-एशियाई खेलों के नाम से, एक अन्तर्राष्ट्रीय बहु-क्रीडा खेल प्रतियोगिता है जिसकी मेज़बानी २४ अक्टूबर से १ नवम्बर २००३ के बीच हैदराबाद, भारत में की गई थी। हैदराबाद में आयोजित यह अब तक की सबसे बडी खेल प्रतियोगिता है और भारत में आयोजित भी, जो २०१० राष्ट्रमण्डल खेलों के बाद दूसरे स्थान पर है। कुल ९६ देशों से २,००० से भी अधिक खिलाडियों ने इन खेलों में भाग लिया था। आठ क्रीड़ाओं में कुल १२९ खेल प्रतियोगिताएँ थीं।

९६ देशों द्वारा भाग लिए जाने के पश्चात भी इन खेलों की गुंजाइश कम थी जिसमें कुल मिलाकर केवल आठ खेल थे। इन खेलों में मात्र एक विश्व कीर्तिमान टूटा और ३७ देशों ने कम से कम एक पदक जीता था।

 प्रतिभागी देश 
thumb|200px|प्रतिभागी ध्वज-धारकों का एक दृश्य

प्रथम अफ़्रीकी-एशियाई खेलों में एशिया से ४३ और अफ़्रीका से ५३ देश इन खेलों में भाग लेने आए थे। ये देश निम्नलिखित हैं:

centre|400x400px|प्रतिभागी देश
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
  (१०८)
  
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
  (मेज़बान)
 
 
 
  
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 

 पदक तालिका 

 १    २५  ११  ५  ४१ २    १९  ३२  २९  ८० ३    १५  ६  २  २३ ४    १०  १२  १३  ३५ ५    १०  ११  १५  ३६ ६    ७  ६  ११  २४ ७    ७  ६  ९  २२ ८    ७  २  ३  १२ -  शेष अफ़्रीका  ६  ४  ०  १० ९    ५  ८  ६  १९ १०    ५  ५  ३  १३कुल १३१  १३१  १४९  ४११

 सन्दर्भ 

श्रेणी:अफ़्रीकी-एशियाई खेल
असम राइफल्स

असम राइफल्स का गठन 1835 में कछार लेवी के नाम से किया गया था। जिसका कार्य उस समय जनजातीय लोगों से ब्रिटिश बस्तियां और चाय बागानों की सुरक्षा करना था।  यह देश का सबसे पुराना पुलिस बल है। 1971 में  इसका नाम बदलकर असम राइफल्स रख दिया गया । इसका मुख्यालय शिलांग में है ।इस पर पूर्वोत्तर क्षेत्र की आंतरिक सुरक्षा और भारत-म्यांमार सीमा की सुरक्षा का दोहरा उत्तरदायित्व है। पूर्वोत्तर क्षेत्र के लोंगों को राष्ट्रीय मुख्यधारा में लाने में असम राइफल्स की भूमिका सराहनीय रही है। इस बल को प्यार से ‘पूर्वोत्तर का प्रहरी’ और ‘पर्वतीय लोगों का मित्र’ कहा जाता है

श्रेणी:भारत के केन्द्रीय विधि-प्रवर्तन अभिकरण
छत्रपति शाहू जी महाराज विश्वविद्यालय

छत्रपति शाहू जी महाराज विश्वविद्यालय , कानपुर, उत्तर प्रदेश में स्थित एक विश्वविद्यालय है। यह पहले कानपुर विश्वविद्यालय के नाम से जाना जाता था। यह भारत एवं उत्तर प्रदेश के अन्य उत्कृष्ट विश्वविद्यालयों में से एक है। कानपुर विश्वविद्यालय की स्थापना 1966 में आगरा विश्वविद्यालय से सम्बद्द महाविद्यालयों के विभाजन से हुई। अब इसमें 15 जनपदों के 170 कॉलेज सम्बद्द है।

उत्तर प्रदेश की मुख्यमन्त्री सुश्री मायावती ने कानपुर विश्वविद्यालय का नाम 1884 से 1922 के बीच कोल्हापुर के राजा शाहू चतुर्थ (जिन्हें छत्रपति शाहू जी महाराज के रूप में भी जाना जाता था) के नाम पर महाराजा के बाद दिए गए नाम छत्रपति शाहू जी महाराज विश्वविद्यालय रख दिया।
तब से कानपुर विश्वविद्यालय आधिकारिक तौर पर छत्रपति शाहू जी महाराज विश्वविद्यालय ' के नाम से जाना जाता है।

 विभाग 
right|thumb|300px|छत्रपति शाहू जी महाराज विश्वविद्यालय का हवा से ली गयी छबि
 दीनदयाल शोध संस्थान
 वयस्क व सतत शिक्षा एवं विस्तार विभाग
 शिक्षा विभाग
 अंग्रेजी विभाग
 ललित कला और चित्रकारी विभाग
 पुस्तकालय एवं सूचना विज्ञान विभाग
 सामाजिक कार्य विशेषज्ञ विभाग
 संगीत विभाग
 शारीरिक शिक्षा विभाग
 व्यवसाय प्रबंधन संस्थान
 पत्रकारिता एवं जनसंचार संस्थान
 जीवन विज्ञान संस्थान
 फार्मेसी संस्थान
 पैरा युनिवर्सिटी इंस्टिट्यूट ऑफ मेडिकल साइंस

= व्यवस्थाएँ 
=
 सभागार
 बैंक
 जलपान घर
 केन्द्रीय पुस्तकालय
 कम्प्यूटर केन्द्र
 अतिथि गृह
 हैलीपैड
 आवासीय / हॉस्टल
 अन्तरराष्ट्रीय केन्द्र
 व्याख्यान हॉल परिसर
 बहुउद्देशीय सभा परिसर

 सम्बद्ध सस्थान 
 क्राइस्ट चर्च महाविद्यालय, कानपुर
 डी॰जी॰ महाविद्यालय, सिविल लाइन्स, कानपुर
 पी॰पी॰न॰ महाविद्यालय, कानपुर
 डी.ए.वी. कॉलेज, कानपुर
 जनता महाविद्यालय  (अजीतमल) औरैया
 जैव प्रौद्योगिकी, कानपुर (उ॰ प्र॰)
 रॉयल डिग्री महाविद्यालय, लखीमपुर खीरी,
 डीबीएस महाविद्यालय, गोविन्द नगर, कानपुर
 बीनद्दी महाविद्यालय, कानपुर
 एस न सेन महाविद्यालय, कानपुर
 पी बी आर कृषि महाविद्यालय, हरदोई
 महाराणा प्रताप पीजी महाविद्यालय, हरदोई
 सीएनएन पीजी महाविद्यालय, हरदोई
 डीएसएन पीजी महाविद्यालय,उन्नाव
 तिलक महाविद्यालय, औरैया
 जनता कॉलेज, बकेवर, इटावा

 कानपुर विश्वविद्यालय में प्रदत्त पठ्यक्रम 
कानपुर यूनिवर्सिटी यानी कि छत्रपति शाहू जी महाराज विश्वविद्यालय में लगभग सारे कोर्स फुल टाइम और पार्ट टाइम में उपलब्ध हैं। कानपुर विश्वविद्यालय में उपलब्ध कोर्स निम्नवत हैं:

 एम.एस.सी
 एम.ए.
 बी.एस.सी.
 बी.ए.
 बी.एड.
 बी.सी.ए.
 एम.सी.ए.
 बी.बी.ए.
 एम.बी.ए.
 डिप्लोमा

कानपुर विश्वविद्यालय में प्रवेश के लिए आवेदन पत्र मई-जून माह में उपलब्ध होते हैं।

 उल्लेखनीय पूर्व छात्र 
रेणु खाटोर (ह्यूस्टन प्रणाली विश्वविद्यालय के कुलपति और ह्यूस्टन विश्वविद्यालय के अध्यक्ष) छत्रपति शाहू जी महाराज विश्वविद्यालय के छात्र थे।

 बाहरी कड़ियाँ 
 आधिकारिक जालस्थल
 इतिहास

श्रेणी:उत्तर प्रदेश में विश्वविद्यालय और कॉलेज
श्रेणी:कानपुर
श्रेणी:छत्रपति शाहू जी महाराज विश्वविद्यालय
वित्रुवियस

thumb|300px|ऑगस्ट्स को डी आर्कीटेक्चुरा पेश करते वित्रुवियस का 1684 में बनाया गया एक चित्र
मार्क्स वित्रुवियस पॉलिओ  (इतालवी: Marco Vitruvio Pollione), (जन्म: 80-70 ई.पू., मृत्यु 15 ई.पू. के बाद) पहली शताब्दी में सक्रिय एक रोमन लेखक, वास्तुकार और अभियंता (संभवतः रोम की सैन्य अभियांत्रिकी सेवा में) था। उसके खुद के विवरणDe Arch. Book 1, preface. section 2 के अनुसार उसने रोमन सेना की एक बैलिस्ता (तोपची) के तौर पर सेवा की थी। वित्रुवियस ने संभवतः तोपखाना विशेषज्ञ के प्रमुख और मशीनों का वास्तव में संचालन करने वाले लिबरेटॉर के तौर पर सेवा की थी।Yann Le Bohec "The Imperial Roman Army" Routledge, pg 49 2000 ISBN 0-415-22295-8   वित्रुवियस को दुनिया का पहला ज्ञात अभियंता (इंजीनियर) माना गया है।The art of bridging the gap  - The New Zealand Herald, Saturday 30 मई 2009

 जीवनी और कार्य 
thumb|right| लिओनार्डो दा विंची का ''वित्रुवियन मानव, वित्रुवियस के लेखन से उद्धत, ज्यामिति और मानव शरीर अनुपात पर आधारित एक वृत और एक वर्ग में रेखांकित एक मानव शरीर

वित्रुवियस के जीवन के बारे में अधिक विवरण उपलब्ध नहीं हैं, यहां तक की उसके पहले नाम मार्क्स और कुलनाम पॉलिओ के बारे में निश्चित तौर पर कुछ कहा नहीं जा सकता। उसके बारे में अधिकतर जानकारी उसकी वास्तुकला पर लिखी दस खंडों की पुस्तक डी आर्कीटेक्चुरा से ही प्राप्त होती है।

संभवत: वित्रुवियस का जन्म एक स्वतंत्र रोमन नागरिक के रूप में कंपानिया में हुआ था और उसने वास्तुकला की शिक्षा प्राप्त की थी। उसके खुद के विवरण के अनुसार उसने जूलियस सीज़र के आधीन रोमन सेना मे एक अभियंता के तौर पर कार्य किया था। वित्रुवियस ने जूलियस सीज़र के नेतृत्व में गृहयुद्ध के दौरान सैन्य वाहनों के निर्माण में सहयोग दिया था। बाद में एक सैन्य अभियंता के तौर पर उसने बैलिस्टी (प्रक्षेपास्त्र) और अन्य आयुधों का स्वतंत्र रूप से अभिकल्पन और विकास किया था। वित्रुवियस की सबसे प्रमुख परियोजनायों में फानो के वित्रुवियस बैसिलिका और रोमन जलसेतु का नाम आता है।

वित्रुवियस की मृत्यु का कोई स्पष्ट प्रमाण नहीं मिलता, इससे यह पता चलता है कि उसके जीवनकाल में उसके काम को किसी ने कोई विशेष मान्यता नहीं दी थी।
 डी आर्कीटेक्चुरा 
वास्तुकला पर आधारित वित्रुवियस का दस खण्डों के ग्रंथ, डी आर्कीटेक्चुरा "(लैटिन: De architectura libri decem) उस समय लैटिन में वास्तुकला पर उपलब्ध एकमात्र पुस्तक थी जिसे उसने सम्राट ऑगस्टस को उनकी सहायता के आभारस्वरूप समर्पित किया था।

वित्रुवियस ने इस ग्रंथ में यूनानी और रोमन स्थापत्य कला से संबंधित अपने अनुभव और विचारो को संकलित किया है, जो शहरी नियोजन, अभियांत्रिकी, तकनीकी मुद्दों और कलात्मक धारणा के सिद्धांतों पर आधारित हैं।

 सन्दर्भ 

बाहरी कड़ियाँ
कर्नाटक चित्रकला परिषत

thumb|right|250px|कर्नाटक चित्रकला परिषत के व्याख्यान कक्षों का दृष्य, बंगलौर के दशक के अंतिम दौर में रखी गयी थी।

 सन्दर्भ 

 चित्र दीर्घा 

 परिसर के अन्य चित्र

श्रेणी:कर्नाटक स्थित संगठन
श्रेणी:कर्नाटक की संस्कृति
श्रेणी:बंगलुरु के दर्शनीय स्थल
श्रेणी:कर्नाटक में संग्रहालय
स्लो फूड

स्लो फूड एक अन्तर्राष्ट्रीय संगठन है जिसकी स्थापना कार्लो पेट्रिनी ने १९८६ में की थी। अधिकांश लोगों के अनुसार स्लो फूड की स्थापना फास्ट फूड के विरोध में हुई, लेकिन वास्तव में इस संगठन का उद्देश्य काफी व्यापक रहा है। फिर भी मूलतः स्लो फूड के सदस्य सिद्धांत रूप में फास्ट फूड के विरुद्ध हैं। स्लो फूड मूलत: तेज औद्योगीकरण के कारण मशीनी होते जा रहे मानव जीवन के विरोध में है क्योंकि इसके कारण खानपान की पुरानी अनूठी परंपराओं और खाद्य पदार्थों की कई किस्मों का इस के कारण विलोप होता जा रहा है।स्लो फूड। हिन्दुस्तान लाइव। १७ नवम्बर २०१० स्लो फूड का आरंभ ऐसे खाद्य पदार्थो के उत्पादन से जुड़ा रहा है, जो न केवल अच्छे, स्वच्छ और उचित हों बल्कि बेहतरीन स्वाद वाले और स्वास्थ्यवर्धक भी हों। इतना ही नहीं, उपज के दौरान कार्य स्थिति भी अच्छी रही हो। जैव विविधता का भी इसमें महत्त्वपूर्ण स्थान रहा है जिसने स्वाद निधि संजोने के इस काम को खाद्य पदार्थो की तमाम अनूठी किस्मों के संरक्षण के प्रयास में बदल दिया है। 

left|thumb|250px|एक रेस्ट्रां का मेन्यु प्लैकर्ड, यूनान 
विश्व भर में स्लो फूड की विभिन्न इकाइयां हैं जिन्हें कॉनविविया कहते हैं। इनकी नियमित बैठकें होती हैं। स्वाद शिक्षा (टेस्ट एजुकेशन) के उद्देश्य से संगठन में कई ऐसे समूह भी बने हुए हैं, जिनका काम स्वाद चखना है। इस कार्यक्रम के तहत कोई भी व्यक्ति उन खाद्य पदार्थो का स्वाद ले सकता है जिनके अनूठे तरह से संरक्षण के लिए स्लो फूड प्रयासरत रहता है और यह अनुभव करता है कि वह कैसे भिन्न हैं। 

संगठन का काम उत्पादकों व सह-उत्पादकों में संबंध बनाना है। सह-उत्पादक शब्द का आशय उन लोगों से है जो अपने समुदाय में सक्रिय हैं और उत्पादकों से संपर्क में रहकर अपने खाद्य पदार्थो के स्रोत के बारे में जानकारी प्राप्त करते हैं। वे संगठन की प्रक्रिया को आगे बढ़ाने में योगदान करने वाले बनते हैं। स्लो फूड खाद्य उत्पादन को कारीगरी मानता है। 

इसी कारण संगठन को आशा है कि यदि उपभोक्ताओं को इस बारे में जागरूक किया जाए कि खाद्य पदार्थ कहां से आते हैं, तो वह अवश्य बदलाव के बारे में सोचेंगे।

 सन्दर्भ 

 विस्तृत पठन 
 
 Geoff Andrews, "The Slow Food Story: Politics and Pleasure" (2008: London, Pluto Press)
 Carlo Petrini, "Slow Food Nation: Why Our Food Should Be Good, Clean, and Fair" (2007: Rizzoli International Publications)
 Carlo Petrini, "Slow Food Revolution: A New Culture for Dining and Living" (2006: Rizzoli International Publications)

 बाहरी कड़ियाँ 
 ्स्लो फूड आधिकारिक जालस्थल
 वीडियो: स्लोफूड रात्रिभोज पार्टी १०१
 छायाचित्र: SLOW टस्कन शहर में जीवन
 स्लो पद्धति से उपजा बीफ़

श्रेणी:खाद्य संगठन
श्रेणी:स्लो आंदोलन
श्रेणी:हिन्दी विकि डीवीडी परियोजना
अहंवाद

अहंवाद (सॉलिप्सिज्म) उस दार्शनिक सिद्धांत को कहते है जिसके अनुसार केवल ज्ञाता एवं उसकी मनोदशाओं की ही सत्ता है, दूसरी किसी वस्तु की नहीं। 

दर्शन के इतिहास में अहंवाद के किसी विशुद्ध प्रतिनिधि को पाना कठिन है, यद्यपि अनेक दार्शनिक सिद्धांत इस सीमा की ओर बढ़ते दिखाई देते हैं। इस मंतव्य का तत्वदर्शन तथा ज्ञानमीमांसा दोनों से संबंध है। तत्वदर्शन संबंधी मान्यता का उल्लेख ऊपर की परिभाषा में हुआ है। संक्षेप में वह मान्यता यही है कि केवल ज्ञाता अथवा आत्मा का ही अस्तित्व है। ज्ञानमीमांसा इस मंतव्य का प्रमाण उपस्थित करती है। दार्शनिक एफ.एच. ब्रैडले ने अहंवाद की पोषक युक्ति को इस प्रकार प्रकट किया है : 
मैं अनुभव का अतिक्रमण नहीं कर सकता और अनुभव मेरा अनुभव है। इससे यह अनुमान होता है कि मुझसे परे किसी चीज का अस्तित्व नहीं है, क्योंकि जो अनुभव है वह इस आत्म की दशाएँ ही हैं।

अहंवाद का बीजारोपण आधुनिक दर्शन के पिता देकार्त की विचारपद्धति में ही हो गया था। देकार्त मानते हैं कि आत्म का ज्ञान ही निश्चित सत्य है, ब्राह्म विश्व तथा ईश्वर केवल अनुमान के विषय हैं। जान लाक का अनुभववाद भी यह मानकर चलता है कि आत्म या आत्मा के ज्ञान का साक्षात्‌ विषय केवल उसके प्रत्यय होते हैं, जिनके कारण भूत पदार्थों की कल्पना की जाती है। बर्कले का आत्मनिष्ठ प्रत्ययवाद अहंवाद में परिणत हो जाता है।

 संदर्भ ग्रंथ 
 बाल्डविन : डिक्शनरी आम्व फिलॉसफी ऐंड साइकॉलॉजी; 
 अप्पय दीक्षित : सिद्धांतलेशसंग्रह (दृष्टिसृष्टिवाद प्रकरण)

 बाहरी कड़ियाँ 
 Solipsism and the Problem of Other Minds
 Solipsism experienced as a dissociative symptom of mental illness

श्रेणी:दर्शन
श्रेणी:मन
डबिंग

एक डबिंग (या वर्तनी: टकोर) (अंग्रेज़ी में: Dubbing) एक है रिकॉर्डिंग और एक फिल्म या टीवी ध्वनि मूल शूटिंग के लिए बाद में पर आवाज की जगह के बाद उत्पादन प्रक्रिया। शब्द सबसे अधिक विभिन्न कलाकारों, जो एक अलग भाषा बोल हो सकता है की उन लोगों द्वारा स्क्रीन पर दिखाया अभिनेताओं की आवाज के प्रतिस्थापन के लिए संदर्भित करता है। प्रक्रिया कभी कभी संगीत में अभ्यास किया था, जब अभिनेता एक असंतोषजनक गाने की आवाज़ थी और उपयोग में रहता है के देशों में एक व्यापक दर्शकों जहां दर्शकों मूल कलाकारों के रूप में एक ही भाषा बोलते नहीं है करने के लिए श्रव्य दृश्य सामग्री की जांच कर सकें। "डबिंग" यह भी एक अभिनेता के पुन: रिकॉर्डिंग लाइनों की प्रक्रिया के दौरान बोली जाती वर्णन फिल्म और जो करने के लिए ऑडियो गुणवत्ता में सुधार या बदलाव को प्रतिबिंबित संवाद प्रतिस्थापित किया जाना चाहिए। इस प्रक्रिया को स्वचालित संवाद प्रतिस्थापन कहा जाता है, या एडीआर कम करने के लिए। संगीत भी एक फिल्म पर करार दिया है के बाद संपादन पूरा हो गया है।

फिल्मों, वीडियो और कभी कभी वीडियो गेम अक्सर एक विदेशी बाजार की स्थानीय भाषा में डब कर रहे हैं। डबिंग नाट्यरूप जारी फिल्म, टीवी श्रृंखला, कार्टून और विदेशी वितरण दिया ऐनिमे में आम है।

एक अच्छा उदाहरण होगा कि कई फिल्मों के अंग्रेजी बोलने वाले हिंदी में भारत के बाजारों के लिए करार कर रहे हैं।

भारत, जहां "विदेशी फिल्मों" हॉलीवुड की फिल्मों के साथ पर्याय हैं, डबिंग ज्यादातर हिंदी में किया जाता है और तमिल और तेलुगु जैसी भाषाओं। समाप्त काम करता कस्बों और संबंधित (जहां अंग्रेजी पैठ कम है) अक्सर अंग्रेजी भाषा के महानगरीय क्षेत्रों में जारी किया जा रहा है मूल के साथ राज्यों के निचले टियर बस्तियों में जारी किए हैं। अन्य सभी राज्यों में, अंग्रेजी मूल के साथ अक्सर जहां डब संस्करण संग्रह मूल की तुलना में बकाया हैं डब संस्करणों के साथ जारी कर रहे हैं। सबसे स्पाइडर मैन 3 की डबिंग हाल ही में भोजपुरी, उत्तरी भारत में एक लोकप्रिय भाषा में भी किया गया था।

 बाहरी कड़ियाँ 
 हिन्दी डबिंग विकिया अंग्रेजी में और हिन्दी
 हिन्दी डबिंग स्टार्स (अंग्रेजी/हिंदी) डेटाबेस फॉर हिन्दी डबिंग स्टार्स सूचना और।
 साउंड एण्ड विजन इंडिया (अंग्रेजी) - इंडियन डबिंग स्टूडियो।
 मेन फ़्रेम सॉफ्टवेयर कम्युनिकेशंस (अंग्रेजी) - इंडियन डबिंग स्टूडियो।
 शुगर मेदिअज़ (अंग्रेजी) - इंडियन आवाज प्रतिभा एजेंसी कंपनी और डबिंग स्टूडियो।
 वी. आर. फिल्मों और स्टूडियो प्रा. लिमिटेड (अंग्रेजी) - इंडियन डबिंग स्टूडियो।
 ट्रेजर टॉवर इंटरनेशनल (अंग्रेजी) - इंडियन डबिंग स्टूडियो।
 ज़मज़म प्रोडक्शंस (अंग्रेजी)  - इंडियन डबिंग स्टूडियो।
 जय श्री कृष्णा स्टूडियो (अंग्रेजी) - इंडियन डबिंग स्टूडियो।
 दिनेश शर्र्मा प्रोदुक्शन्ज़ (अंग्रेजी) - इंडियन डबिंग स्टूडियो।
 साउंड्स गुड (अंग्रेजी) - इंडियन पटकथा लेखन सेवा १२+ भाषाओं में इस्तेमाल किया।
 अवा इंडिया (अंग्रेजी) - एसोसिएशन के समूह के लिए इंडियन आवाज कलाकारों।
 डबिंग कंपनी (अंग्रेज़ी पृष्ठ) - मीडिया मूवर्स, इंक, डबिंग कंपनी, ने एक सॉफ्टवेयर बनाया है जो स्वचालित रूप से पूर्व निर्धारित के साथ / करार दिए पटरियों एडीआर सिंक करता हैं।
मौत का कुंआ

thumb|right|मौत का कुआँ
मौत का कुंआ (Well of Death) भारत के अधिकांश मेलों एवं सर्कसों का प्रसिद्ध 'शो' है। इसमें एक अस्थायी बेलनाकार रचना होती है जिसकी उँचाई लगभग २५ फीट एवं व्यास लगभग ३० फुट होता है। (जब इसमें कार आदि चलाना होता है तो थोड़ा और बड़ा रखा जाता है।) इसमें बड़ी तेज गति से मोटरसायकिल या कार चलाने पर वह अभिकेन्द्रीय बल के फलस्वरूप यदि गाड़ी उपर और चालक नीचे हो जाय तब भी गाड़ी को नीचे नहीं गिरने देता।

श्रेणी:मनोरंजन
इन्डिक्स

टीडीआईएल कार्यक्रम के अंतर्गत संचार और सूचना प्रौद्योगिकी मंत्रालय द्वारा निधिक इंडिक्स परियोजना का मुख्य उद्देश्य है, नि:शुल्क सॉफ्टवेयर तथा खुले प्लैटफार्म और प्रणालियों के द्वारा भारतीय भाषाओं के कम्प्यूटिंग अनुप्रयोगों का बड़े पैमाने पर उपयोग उपलब्ध करना।  इस परियोजना का विशिष्ट एवं तात्कालिक लक्ष्य है, यूनीकोड (UNICODE) तथा इस्की (ISCII) कूटों का प्रयोग करते हुए लिनक्स ऑपरेटिंग प्रणाली के योग्य अंगभूतों का स्थान, ताकि 12 मुख्य भारतीय भाषाओं के विषय विस्तु का सृजन, सम्पादन, अवलोकन तथा मुद्रण किया जा सके।  ये 12 भाषाएं है असमिया, बंगला, गुजराती, हिंदी, कन्नड़, मलयालम, मराठी, उड़िया, पंजाबी, संस्कृत, तमिल और तेलुगु| इंडिक्स परियोजना के पहले चरण में भारतीय लिपियों, विशेषकर हिंदी भाषा, की विशेषताओं को उपलब्ध कराने पर ध्यान केंद्रित किया गया।

: 
इस परियोजना के लिए लिनक्स ऑपरेटिंग प्रणाली को नींव के रूप में इस लिए चुना गया हैं, क्योंकि यह एक सशक्त स्थिर आपरेटिंग प्रणाली है तथा यह निशुल्क उपलब्ध है। सृजनात्मक तथा खुले स्रोत सॉफ्टवेयर विकास के लिए एक बड़ा समुदाय कार्यरत हैं, जो उपयोक्ता अनुकूल अनुप्रयोगों सहित लिनक्स प्लेटफ़ार्म को बढ़ावा दे रहा है। लिनक्स प्लेटफ़ार्म में इंडिक स्थानीकरण उपलब्ध होने से भारतीय उपयोक्ता समुदाय के लिए भविष्य में सॉफ्टवेयर अनुप्रयोगों का समुचित विकास संभव होगा।

जावा तकनीकी 
स्वतंत्र जावा प्लेटफ़ार्म तकनीकी से विभिन्न क्षेत्र जैसे मल्टीमिडिया, प्रयोक्ता अंतरापृष्ठ तथा डाटा बेस पर एकता का प्रभाव हुआ है। यह परियोजना लिनक्स तथा भारतीय भाषाओं को जावा स्थानीकरण प्रदान करेगी।

इस पाठ्य देने वाली पाईपलाईन में शामिल है अक्षर पहचान, अक्षरो को प्रसंग के अनुसार क्रम परिवर्तन करना, ग्लिफों की मैपिंग तथा स्थिति परिवर्तन करना और ग्लिफों को स्क्रीन व पेज पर मुद्रित करना, क्योंकि लिनक्स के मूलभूत अंग (X विंडो प्रणाली) में परिवर्तन किये गए हैं। लिनक्स के कई अन्तरराष्ट्रीय अनुप्रयोगों को बिना संकलन अथवा संशोधिन के भारतीय भाषाओं के साथ कार्य कर सकते हैं। इस परियोजना में लिपि शेपिंग पाठ्य संचालन लाइब्रेरी तथा इंडिप लिपी संचालन 6 ओपन टाइप फोन्टस के द्वारा किया गया है। इन अंगों को खुले स्रोत सॉफ्टवेयर लिनक्स तथा XII (XFree86) में स्थानांतरित करेंगे।  
भविष्य:
यहाँ हमें सावधानी बरतने की जरूरत है। लोग अन्य स्थानों पर व्यापारिक सॉफ्टवेयरों में भारतीय भाषाओं में समान रूप से विकास को देखकर लोग यह विश्वास करते हैं कि उसी तरह का विकास यहां भी संभव है। आवश्यकता को साकार करना जरुरी हैं। अत: सॉफ्टवेयर के स्थानीकरण के लिए प्रयास करना आवश्यक है। इंडिक्स परियोजना को केवल तकनीकी विकास के लिए ही नहीं बल्कि उपायों के विकास के लिए भी देखा जाना चाहिए।  इसके दो मुख्य क्षेत्र शिक्षा तथा ऑफिस सूट्स है। ओपन ऑफिस (OpenOffice) का स्थानीकरण सी-डॅक, ईलेक्ट्रॉनीक सिटी, बंगलोर (पुर्व एनसीएसटी, बंगलोर) में किया गया है। इस प्लेटफार्म पर चलने वाले अनुप्रयगोको लाने के लिए विभिन्न स्तरों पर तकनीकी विद्वत्ता के अनुसार अन्य संस्थानों से साझेदारी की जरूरत है। सी-डॅक, मुंबई (पुर्व एनसीएसटी) जो ओपन स्रोत कम्प्यूटिंग का रिसोर्स केंद्र है, सहयोग के लिए अग्रणी है। परिणाम स्वरुप विशाल पैमाने पर इस तरह के कार्य किये जा सकते हैं। https://web.archive.org/web/20080526133128/http://www.cdacmumbai.in/projects/indix/

श्रेणी:सॉफ्टवेयर
पोज़ोलाना

thumb|right|इटली के माउंट विसुवियस ज्वालामुखी से निकली पोज़ोलाना का चट्टान के रूप में परिवर्तित नमूना
पोज़ोलाना या पोज़ोलाना की राख, एक महीन, रेतीली ज्वालामुखीय राख है। पोज़ोलाना को पहली बार इटली के पोज़्ज़ुओली में वेसुवियस ज्वालामुखी के आसपास के क्षेत्र में खोजा और खोदा गया था। इसके बाद इसे अन्य कई स्थानों पर भी पाया गया। वित्रुवियस के अनुसार पोज़ोलाना के चार प्रकार क्रमश: काला, सफेद, धूसर और लाल, इटली के ज्वालामुखीय क्षेत्रों जैसे कि नेपल्स में पाये जाते हैं।

 रसायनिक संघटन 
पोज़ोलाना एक सिलिसियस और एलुमिनस पदार्थ है जो जल की उपस्थिति में कैल्शियम हाइड्रोक्साइड के साथ प्रतिक्रिया करता है। इस प्रकार बने यौगिक समान्य तापमान पर सीमेंटकारक गुण प्रदर्शित करते हैं साथ ही इनमें पानी के अन्दर जमने (सेट) की क्षमता होती है। आमतौर पर इसका गारा बनाने के लिए इसे चूने में दो में एक के अनुपात में पानी मिलाने से पहले मिलाया जाता है। कोसा में स्थित रोमन बंदरगाह पोज़ोलाना से बना है जिसे पानी के अन्दर एक लम्बी नाल के मार्फत बड़ी सावधानी से डाला गया था ताकि, समुद्र का नमकीन पानी इसके संपर्क में ना आ सके। इस बंदरगाह के तीन बंगसार (पियर) आज भी दिखाई देते हैं, जिनका पानी के अन्दर का भाग आज 2100 से अधिक वर्षों के बाद भी अच्छी हालत में है।
 आधुनिक प्रयोग 
आधुनिक पोज़ोलाना सीमेंट्स प्राकृतिक अथवा औद्योगिक पोज़ोलान और पोर्टलैंड सीमेंट का मिश्रण हैं। अंतर्जलीय उपयोग करने के अलावा, इसकी उच्च क्षारीयता इसे विशेष रूप से सल्फेट के संक्षारण (जंग) के आम रूपों के प्रति, प्रतिरोधी बनाती है। एक बार पूरी तरह से कठोर होने के बाद (जमने के बाद) पोज़ोलाना पोर्टलैंड सीमेंट आम पोर्टलैंड सीमेंट की तुलना में अधिक मजबूत होता है। इसकी कम सरंध्रता (कम छेद) इसे जल के अधिक अवशोषण और कत्तल (टूटन) के प्रति, प्रतिरोधी बनाती है।

पोज़ोलाना के समान गुणों के पदार्थों के कुछ औद्योगिक स्रोत हैं: कोयला आधारित बिजली संयंत्र से प्राप्त वर्ग एफ (सिलिसियस) की उड़न राख, सिलिकॉन उत्पादन से प्राप्त सिलिका धूआं, धान के खेतों से प्राप्त धान भूसी की राख (कृषि) और तेल रेत प्रचालन से प्राप्त मेटाकाओलिन। मेटाकाओलिन जो एक शक्तिशाली पोज़ोलान पदार्थ है, का उत्पादन किया जा सकता है और मुख्यत: इसे सफेद सीमेंट कंकीट बनाने में प्रयोग किया जाता है।

 पोज़ोलाना अभिक्रिया which is used as a mixture in up to 35% to to make pozzolonice Portland cement additional a mixture in up to 20% of fine agregat in lime and cement motor to in proveds granding

 सन्दर्भ 

 बाहरी कड़ियाँ 

श्रेणी:भूविज्ञान
श्रेणी:भू-आकृति विज्ञान
श्रेणी:ज्वालामुखी
भारतीय खेल प्राधिकरण

thumb|भारत में खेल प्राधिकरण के केन्द्र
भारतीय खेल प्राधिकरण (Sports Athority of India) भारत के युवा कार्यक्रम एवं खेल मंत्रालय का महत्वपूर्ण अंग है। अपनी खेल प्रोत्साहन योजनाओं के माध्यम से भारतीय खेल प्राधिकरण युवाओं में प्रतिभा उत्पन्न करने का काम करता है। इसके लिए वह उन्हें आवष्यक आधारभूत ढ़ांचा, उपकरण, प्रषिक्षण सुविधाएं और प्रतियोगिता के अवसर प्रदान करता है।

भारतीय खेल प्राधिकरण (SAI) (हिंदी: भारतीय खेल प्राधिकरण) भारत का सर्वोच्च राष्ट्रीय खेल निकाय है, जिसे भारत में खेल के विकास के लिए भारत सरकार के युवा मामले और खेल मंत्रालय द्वारा 1984 में स्थापित किया गया था। SAI में 2 खेल शैक्षणिक संस्थान, 10 "SAI क्षेत्रीय केंद्र" (SRC), 14 "उत्कृष्टता केंद्र" (COE / COX), 56 "खेल प्रशिक्षण केंद्र" (STC) और 20 "विशेष क्षेत्र खेल" (SAG) हैं। 2] [3] [4] [5] इसके अलावा, SAI नेताजी सुभाष हाई एल्टीट्यूड ट्रेनिंग सेंटर (शिलारू, हिमाचल प्रदेश) के साथ-साथ दिल्ली की राष्ट्रीय राजधानी में 5 स्टेडियमों का भी प्रबंधन करता है, जैसे कि जवाहरलाल नेहरू स्टेडियम (SAI के राष्ट्रीय मुख्य कार्यालय का कार्य करता है), इंदिरा गांधी अखाड़ा, ध्यानचंद नेशनल स्टेडियम, एसपीएम स्विमिंग पूल कॉम्प्लेक्स और डॉ॰ कर्णी सिंह शूटिंग रेंज।

खेल आज मानव व्यक्तित्व के चौमुखी विकास का अभिन्न अंग है और खेलों में उत्कृष्टता प्राप्त करने का राष्ट्रीय गौरव और मनोबल पर बड़ा प्रभाव पड़ता है। इस बदलते राष्ट्रीय और अन्तर्राष्ट्रीय परिदृश्य की बढ़ती मांगों की पूर्ति के लिए सरकार ने खेलों में उत्कृष्तता लाने के कार्यक्रमों को क्रियान्वित करने का दायित्व अपने उपर लिया है।

 बाहरी कड़ियाँ 
 भारतीय खेल प्राधिकरण का जालघर
 Lakshmibai National College of Physical Education website
 Netaji Subhas National Institute of Sports website
 Sportal - Sports Portal by the Government of India

श्रेणी:भारत सरकार
विंडोज़ सर्वर २००३

विंडोज़ सर्वर २००३ (अंग्रेजी में: Windows Server 2003) या विंडोज़ सर्वर 2003, माइक्रोसॉफ्ट द्वारा निर्मित और 24 अप्रैल, 2003 को जारी किया गया एक सर्वर ऑपरेटिंग सिस्टम है। यह विंडोज़ 2000 सर्वर का उत्तराधिकारी है और विंडोज़ सर्वर 2008 का पूर्ववर्ती है। एक अद्यतन संस्करण (updated version) विंडोज सर्वर 2003 आर 2, 6 दिसंबर, 2005 को विनिर्माण के लिए जारी (released to manufacturing) किया गया था। विंडोज़ सर्वर 2003 के कर्नेल को बाद में विंडोज़ विस्टा के विकास में अपनाया गया था।

इन्हें भी देखें

सन्दर्भ

बाहरी कड़ियाँ
 Windows Server 2003 on Microsoft TechNet
 Windows Server 2003 Downloads on Microsoft TechNet
 Windows Server Performance Team Blog
 Kernel comparison with Linux 2.6 by David Solomon, Mark Russinovich, and Andreas Polze 

Category:2003 software
Category:Products and services discontinued in 2015
Category:Windows Server
Category:IA-32 operating systems
Category:X86-64 operating systems
श्रेणी:विण्डोज़
श्रेणी:प्रचालन तंत्र
गूगल बुक्स

गूगल बुक्स (अंग्रेजी: Google Books) गूगल द्वारा प्रदत्त एक सेवा है जिसमें गूगल द्वारा स्कैन करके अन्तरजाल पर रखी हुई पुस्तकों को खोजा और पढ़ा जाता है। इसके लिये स्कैन की गयी पुस्तकों को ओसीआर द्वारा टेक्स्ट में बदलकर खोज के लिये आवश्यक व्यवस्था भी की गयी है। जब अक्टूबर सन् २००४ के फ्रैकफुर्त पुस्तक मेले में इसका उद्घाटन हुआ था तब इसका नाम 'गूगल प्रिन्ट' था।

इन्हें भी देखें
भारत का आंकिक पुस्तकालय

 बाहरी कड़ियाँ 
 गूगल बूक्स होमपेज
 Google Books Information Page
 Gallica, the digital side of the French National Library
 Europeana, the Eureopean Library
 Archive.org Scanned Books, digital library of books
 The Author's Guild et al. v. Google Inc. Timeline and progression of case
 Jeffrey Toobin; Google's Moon Shot
 Malte Herwig; "Putting The World's Books On The Web" (SPIEGEL International Edition)
 PublicDomainReprints.org – an experiment that prints public domain books from Google Books
 Digital Library Federation
 Dian Schaffhauser: Google Book Search: The Good, the Bad, & the Ugly
 Robert Darnton – Google & the Future of Books
 Jerry A. Hausman and J. Gregory Sidak – Google and the Proper Antitrust Scrutiny of Orphan Books

श्रेणी:ई-पुस्कत प्रदाता
श्रेणी:गूगल
श्रेणी:गूगल सेवाएँ
अपामार्ग

right|thumb|300px|अपामार्ग
अपामार्ग एक औषधीय वनस्पति है। इसका वैज्ञानिक नाम 'अचिरांथिस अस्पेरा' (ACHYRANTHES ASPERA) है। हिन्दी में इसे 'चिरचिटा', 'लटजीरा', 'चिरचिरा ' आदि नामों से जाना जाता है।इसे लहचिचरा भी कहा जाता है।यह खरीफ फसल का मुख्य खरपतवार है।
कहीं-कहीं इसे कुकुरघास कंटीली घास कहा जाता है। इस को ओंगा के नाम से भी जाना जाता है

पादप 
thumb|लटजीरा 
अपामार्ग एक सर्वविदित क्षुपजातीय औषधि है। वर्षा के साथ ही यह अंकुरित होती है, ऋतु के अंत तक बढ़ती है तथा शीत ऋतु में पुष्प फलों से शोभित होती है। ग्रीष्म ऋतु की गर्मी में परिपक्व होकर फलों के साथ ही क्षुप भी शुष्क हो जाता है। इसके पुष्प हरी गुलाबी आभा युक्त तथा बीज चावल सदृश होते हैं, जिन्हें ताण्डूल कहते हैं।झलालड़

संग्रह 

शरद ऋतु के अंत में पंचांग (मूल, तना, पत्र, पुष्प, बीज) का संग्रह करके छाया में सुखाकर बन्द पात्रों में रखते हैं। बीज तथा मूल के पौधे के सूखने पर संग्रहीत करते हैं। इन्हें एक वर्ष तक प्रयुक्त किया जा सकता है।

औषधीय गुण

इसे वज्र दन्ती भी कहते हैं। इसकी जड़ से दातून करने से दांतों की जड़ें मजबूत और दाँत मोती की तरह चमकते हैं।

अथर्ववेद में लिखा है:-
(अपामार्ग) हे सर्वसंशोधक वैद्य ! [वा अपामार्ग औषध !] (त्वम्) तू (हि) निश्चय करके (प्रतीचीनफलः) प्रतिकूलगतिवाले रोगों का नाश करनेवाला (रुरोहिथ) उत्पन्न हुआ है। (इतः मत्) इस मुझसे (सर्वान्) सब (शपथान्) शापों [दोषों] को (अधि) अधिकारपूर्वक (वरीयः) अतिदूर (यवयाः) तू हटा देवे ॥१॥

भावार्थ - जैसे वैद्य अपामार्ग आदि औषध से रोगों को दूर करता हैं, वैसे ही विद्वान् अपने आत्मिक और शारीरिक दोषों को हटावे ॥१॥ अपामार्ग औषध विशेष है, जिससे कफ़ बवासीर, खुजली, उदररोग और विषरोग का नाश होता है−देखो अ० ४।१७।६ ॥

बिच्छू का विष 

बिच्छू के काटने पर एक कटोरी में ५० ग्राम लाही के तेल को उबालो और उस उबलते हुए तेल में लटजीरा के पौधे को उखाड़ कर और उसका रस निचोड़ कर डालो इससे जो वाष्प निकले उसमें बिच्छूसे कटे हुए भाग की सिकाई करो। शीघ्र लाभ होगा। 

 अन्य भाषाओं में नाम 
 संस्कृत-अपामार्ग
 मराठी-अघाडा
 बंगाली-आपांग
 गुजराती-अघेडो
 मलयालम-कडालाडी
 तमिल-नायरु
 तेलुगु-उत्तरेनिवि दुच्चीणिके
 अंग्रेजी-Rough Chaff Tree
 लैटिन-Achyranthis Aspera

 बाहरी कड़ियाँ 
 अपामार्ग (एकीरेन्थिस रग्स्पेरा) (अखिल विश्व गायत्री परिवार)
 सर्वसुलभ अपामार्ग (चिचड़ी) में है चमत्कारी औषधीय गुण
 अपामार्ग (वेबदुनिया)
 अपामार्ग (जेके हेल्थवर्ड)
 अपामार्ग के बारे में जानकारी
 अपामार्ग/चिरचिटा के अनुभूत प्रयोग 

अपामार्ग
श्रेणी:1001
नेपल्स की खाड़ी

thumb|right|नेपल्स की खाड़ी 
नेपल्स की खाड़ी, इटली के दक्षिण पश्चिमी तट पर नेपल्स प्रांत के कम्पानिया क्षेत्र में स्थित एक 10 मील चौड़ी खाड़ी है। यह पश्चिम में भूमध्य सागर से मिलती है। इसके उत्तर में नेपल्स और पोज़्ज़ुओली शहर, पूर्व में वेसुवियस पर्वत और दक्षिण में सॉरेंटाइन प्रायद्वीप स्थित है। इस प्रायद्वीप का सबसे प्रमुख शहर सोरेंतो है। यह प्रायद्वीप नेपल्स की खाड़ी को सलेर्नो की खाड़ी से अलग करता है।

इस खाड़ी में काप्री, इस्किया और प्रोचिदा द्वीप स्थित हैं। यह इटली का एक प्रमुख पर्यटक स्थल है क्योंकि इसके निकट पॉम्पेइ और हर्कुलेनियम के रोमन भग्नावशेष स्थित है, यह नगर सन 79 ई. वेसुवियस ज्वालामुखी के उद्गार के परिणामस्वरूप नष्ट हो गये थे।
 
इस खाड़ी में 1960 में रोम में हुए ग्रीष्मकालीन ओलंपिक के दौरान नौकायन प्रतियोगितायें आयोजित की गयी थीं।
 सन्दर्भ 
 
 बाहरी कड़ियाँ 

श्रेणी:इटली
श्रेणी:खाड़ियाँ
तिरहेनियन सागर

thumb|right|300px|तिरहेनियन सागर
तिरहेनियन सागर या तिरहेनियाई सागर (इतालवी: Mar Tirreno, अंग्रेजी:Tyrrhenian Sea), भूमध्य सागर का एक भाग है, जिसका विस्तार इटली के पश्चिमी तट के साथ साथ है। तिरहेनियन सागर के उत्तर में इतालवी प्रायद्वीप, पश्चिम में सार्दिना और कॉर्सिका द्वीप, पूर्व में टस्कनी, लाज़िओ, कम्पानिया और कैलाब्रिया तथा दक्षिण में सिसिली स्थित है। उत्तर में इसका मिलन लिगुरियन सागर से होता है जबकि दक्षिण में यह आयोनियन सागर से मिलता है। 

 सन्दर्भ 

श्रेणी:भूमध्य सागर